Hormonforstyrrende stoffer

Hormonforstyrrende stoffer, en. endocrine disrupting chemicals (EDCs), er kemikalier der påvirker kroppens hormonsystem. Påvirkningen kan have følger som kræftfremkomst, dårlig sædkvalitet og for tidlig brystudvikling.
 
•	Nogle kemiske stoffer har lignende virkning som kroppens egne hormoner og reagerer med kroppens hormon-receptorer som agonister (aktivatorer) eller antagonister (hæmmere) og medfører et ændret respons, en hormonforstyrrelse.

•	Forstyrrelse af nogle overordnede hormon-receptor-systemer, der regulerer omsætningen af andre hormoner i kroppen, medfører forstyrrelser i hormonbalancen:
- medfører dannelsen af for meget eller for lidt af et hormon,
- efterligner et hormon,
- forstyrrer transporten af hormoner rundt i kroppen.

I det moderne miljø bliver mennesker dagligt udsat for hormonforstyrrende stoffer fra mange forskellige kilder (kaldet cocktaileffekten). Hvert enkelt hormonforstyrrende stof som regel i små mængder. Miljøstyrelsen anbefaler at begrænse sin udsættelse for kemikalier, hvor det er muligt, specielt er det vigtigt for gravide og børn.

Reproduktionsskadelige 

Mange af de hormonforstyrrende stoffer blev først erkendt på grund af deres indvirkning på reproduktionssystemet som reproduktionsskadelige eller reproduktionstoksiske stoffer karakteriseret ved at forringe forplantningen (nedsat frugtbarhed og dårlig sædkvalitet), skade fostre eller medføre misdannede kønsorganer hos drengebørn,
tidlig pubertetsudvikling samt bryst- og testikelkræft.

I 2001 blev det i EU besluttet at klassificere blødgøringsmidlet DEHP (di(2-ethylhexyl)ftalat) som reproduktionsskadelig.

Andre virkninger 

Andre hormonforstyrrende stoffer kan påvirke hjernens udvikling og have betydning for udvikling af diabetes og fedme.
DEHP er blevet forbundet med forhøjet blodtryk og insulin-resistens.

Eksempler på hormonforstyrrende stoffer 

I den daglige husholdning og personlige pleje træffes det hormonforstyrrende stof triclosan i sæber, tandpasta og deodoranter. Svampemidler indtages med kosten i korn og grøntsager.

EU’s liste over hormonforstyrrende stoffer indeholder 432 kandidatstoffer.
Her er en liste over vidt udbredte hormonforstyrrende stoffer.

Persisterende organiske halogenforbindelser 
 Chloroform
 Hexachlorbenzen, HCB, PCB eller BHC
 Dioxin
 Bromerede flammehæmmere, PBB, PBDE og BDE-47
 Per- og polyfluoroalkyl stoffer (PFAS)

Antioxidant 
 Butylhydroxyanisol

Pesticider 
 DDT
 Atrazin
 Dieldrin
 Heptachlor
 Lindan
 Malathion

Phthalater 
 Phthalater, BBP, DBP, DEHP, DINP, DIDPPhthalate Di-isodecyl & Di-isononyl phthalates. Greenfacts.org

Andre stoffer 
 Benzophenon
 Bisphenol A
 Sulfonater, EDMS og PFOS
 Nonylphenol, octylphenol
 Styren dimerer og trimerer

Metaller 
 Arsen
 Cadmium
 Bly
 Kviksølv

Farmaka 
 Diethylstilbestrol, DES

Se også 

 CMR-stoffer (Carcinogenic, Mutagenic og Reprotoxic)
 Mikroplast
 Plastforurening
 Triclocarban
 Triclosan

Eksterne links og henvisninger 

 Hvad er hormonforstyrrende stoffer? Videnskab.dk 2017
 12 Worst Hormone-Disrupting Chemicals & Their Health Effects. Livescience
 Plastics 'leading to reproductive problems for wildlife' The Guardian 2019

 
Biologi
Miljø
Kemiske forbindelser
Kræftfremkaldende stoffer